ЦIыкIухэм папщIэ
Тэрч къалэ дэт курыт еджапIэ №4-м зи школ кIуэгъуэ нэмысахэм папщIэ хэт къудамэм лэжьэн щIидзэжащ.
Абы щызэфIагъэкIащ сом мелуани 6-рэ мин 200-рэ и уасэ ремонт лэжьыгъэ.
Къэрал бюджетым къыхэкIа ахъшэмкIэ унащхьэр щIэуэ зэрахъуэкIащ, унэ щIыбыр екIуу зэрахьащ, зыхуэныкъуэ хьэпшыпхэмрэ Iэмэпсымэхэмрэ къащэхуащ. КъищынэмыщIауэ, зыхуей хуагъэзащ сабийхэр щаIыгъ пэшхэр, шхапIэр. Псы щIыIэмрэ хуабэмрэ зрикIуэ бжьамийхэри яхъуэжащ.
Ремонтым щIадзэн и пэ зы гуп фIэкIа мыбы къекIуалIэу щымытамэ, иджы 3 яIэщ. Абыхэм сабий 65-рэ къызэщIаубыдэ. Илъэс дызыхуэкIуэм иджыри зы гуп къащтэну я муращ.
ШЭРЭДЖ Дисэ.
